চুড়িওয়ালা
চুড়িওয়ালা শাহ আলম কিরণ রচিত ও পরিচালিত ২০০১ সালের বাংলাদেশী-ভারতীয় প্রণয়ধর্মী হাস্যরসাত্মক চলচ্চিত্র। যৌথ প্রযোজনার চলচ্চিত্রটি প্রযোজনা করে ইমপ্রেস টেলিফিল্ম ও গুরুদেব ফিল্মস। এতে শ্রেষ্ঠাংশে অভিনয় করেছেন ফেরদৌস আহমেদ, মধুমিতা, সৌমিত্র চট্টোপাধ্যায়, শম্ভু চট্টোপাধ্যায় ও এটিএম শামসুজ্জামান। চলচ্চিত্রটি ২০০১ সালের ২৫শে মে বাংলাদেশে মুক্তি পায়। এটি ২৬তম জাতীয় চলচ্চিত্র পুরস্কারে ৩টি বিভাগে, এবং ২৩তম বাচসাস পুরস্কারের দুটি বিভাগে পুরস্কার অর্জন করেন।